《和陶诗六首·和归田园》
宋代·王阮

皇天亦爱我，生我匡庐山。
勉承父母志，功史期少年。
既无取日父，远去穷虞渊。
又无谋生才，广有负郭田。
富贵两不谐，胡为乎世间。
眷言旉原居，宛在瀑布前。
野旷易得月，谷虚常带烟。
行歌紫芝曲，醉上香炉巅。
念此百年身，有此足以闲。
若乃不决去，使彼山凄然。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。